### | | | | --- | --- | | | | | --- | | **Teknik- og Miljøudvalget** 5. oktober 2017 Sagsnr. 710-2017-5846 Dok.nr. 710-2017-80426 Sagsbehandler DPTSAE | | 64.                 Anlægsbevilling cykelsti- og trafiksikkerhedsprojekter 2017 - Åbent

###

|  |  |
| --- | --- |
| Tidl. politisk behandling | BY, 26.04.16, pkt. 85 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage stilling til udmøntning af de
i alt 5 mio. kr., der er afsat som rådighedsbeløb i Budget 2017-20 til
cykelsti- og trafiksikkerhedsprojekter.

Teknik- og Miljøudvalget blev på et temamøde i april 2015
præsenteret for en teknisk prioriteringsmodel for vej-, cykelsti- og
trafiksikkerhedsprojekter. På udvalgsmødet 25. august 2015 blev det besluttet,
at den tekniske prioriteringsmodel fremover benyttes til en indledende
screening af alle vej-, cykelsti- og trafiksikkerhedsprojekter for at
understøtte det politiske beslutningsgrundlag.

Som teknisk grundlag for udmøntning af beløbet i 2017 er
der udarbejdet et opdateret katalog over vej-, cykelsti- og trafiksikkerhedsprojekter.
Se bilag.

Det bemærkes, at der i denne sag ikke tages stilling til
vejprojekterne i kataloget.

**VURDERING**

Teknik og Kultur har vurderet de enkelte trafiksikkerheds-
og cykelstiprojekters effekt ved hjælp af den tekniske prioriteringsmodel, og
på den baggrund foreslås følgende trafiksikkerhedsprojekter:

· Ellemosevej – trafikreducerende tiltag

· Svenstrup by – fartreducerende og tryghedsskabende tiltag

· Analyse – uheldsbelastede kryds

· Analyse – skoletavler

· Analyse – skolevej

· Trafiksikkerhedskampagner.

For så vidt angår trafiksikkerhedsprojekterne, foreslår Teknik
og Kultur, at der prioriteres midler til trafikregulering på [adresse] i
Hadsten i form af en bussluse. Det endelige projekt udformes med bidrag fra en
kommende borgerinddragelse. Projektet er prioriteret højest i den tekniske
prioriteringsmodel for trafiksikkerhedsprojekter.

Teknik og Kultur anbefaler, at der prioriteres
trafiksikkerhedsmidler til fartdæmpende og tryghedsskabende foranstaltninger i
Svenstrup by, som et led i cykelstiprojektet mellem Svenstrup og Hammel.

Derudover anbefaler Teknik og Kultur, at der prioriteres
midler til tre trafiksikkerhedsanalyser; en såkaldt sortpletanalyse,
skoletavler og skolevej samt til kampagner.

En opdateret sortpletanalyse viser uheldsbelastede kryds og
strækninger i kommunen og giver anvisninger til konkrete løsningsforslag. En
analyse af behov for blinkende skoletavler ved skoler bliver et lovkrav i 2022,
og hertil er det nødvendigt at kende den nuværende stand samt løsningsforslag
for at kunne efterkomme de kommende lovkrav.

En opdateret skolevejsanalyse sikrer valide data, analyser
og kendskab om kommunens trafiksikkerhedsproblematikker ved skolemiljøerne samt
forbindelsen dertil. Den seneste skolevejsanalyse er fra 2009.

Endelig bør der afsættes midler til de årlige
trafiksikkerhedskampagner.

I april 2016 besluttede Byrådet, at give en anlægsbevilling
til 2-1 vej mellem Hammel og Svenstrup. På den baggrund har der været afholdt
borgermøder 30. maj 2016 og 15. august 2017 om en cykelstiløsning mellem Hammel
og Olivia Jespersen.

Teknik og Kultur foreslår, at der anlægges en dobbeltrettet
cykelsti langs [adresse] fra [adresse] til Hammel med forbindelse til
eksisterende sti. Strækningen fremgår af vedlagte kortbilag.

Cykelstiprojektet forventes igangsat i 2018. Tidsplanen
afhænger af, om der kan indgås frivillige aftaler om arealerhvervelse med
lodsejere. I tilfælde af at der ikke kan opnås frivillig aftale, vil Teknik og
Kultur gennemføre en åstedsforretning. Såfremt det i denne sag godkendes at
igangsætte ekspropriationsprocedure, hvis der ikke kan opnås frivillige
aftaler, vil eventuelle ekspropriationer af de nødvendige arealer blive
fremlagt i en særskilt sag.

Der foreslås desuden etableret en kombineret gang- og
cykelsti på [adresse] i Hinnerup mellem rundkørslen og [adresse], så adgangsforholdene
til Linen forbedres for gående og cykelister. Projektet indgik i budget 2017-20
(A-206).

**ØKONOMI**

Der søges om en anlægsbevilling på 5 mio. kr. til de nævnte
trafiksikkerheds- og cykelstiprojekter. Bevillingen finansieres af cykelsti- og
trafiksikkerhedspuljens afsatte rådighedsbeløb i budget 2017. Teknik og Kulturs
vurdering af projekternes anslåede økonomi er følgende:

|  |  |
| --- | --- |
| **Projekt** | **Anslået pris, kr.** |
| Trafikreducering på [adresse] 650.000,- |
| Fartdæmpende foranstaltninger i Svenstrup | 600.000,- |
| Analyser for uheldssteder, skoletavler og skoleveje | 220.000,- |
| Trafiksikkerhedskampagner | 150.000,- |
| Kombineret gang- og cykelsti på [adresse] |
| Egenfinansiering af cykelsti Svenstrup – Hammel | 3.180.000,- |
| I alt | 4.950.000,- |

Det bemærkes, at cykelstien mellem Svenstrup og Hammel ad
[adresse] vurderes at koste 5,3 mio. kr. Det forventes imidlertid, at
projektet vil opnå medfinansiering fra Vejdirektoratets ’Pulje til fremme af
cyklisme’ på 2,12 mio. kr., svarende til 40% af anlægsudgiften. [adresse]
Kommunes udgifter til cykelstiprojektet mellem Svenstrup og Hammel udgør
således 3,18 mio. kr.

Der tilbagestår 50.000 kr. til uforudsete udgifter.

**INDDRAGELSE**

Der har på forskellig vis været borgerinddragelse, herunder
borgermøder og dialog med Det lokale Sanne Simonsen.

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling på 5,0
mio. kr. til igangsættelse af:

· Cykelsti mellem Svenstrup og
Hammel til en samlet pris på 5,3 mio. kr.

Heraf er kommunens
bidrag 3,18 mio. kr.

· Bussluse på [adresse], fartdæmpende
foranstaltninger i Svenstrup, stiforbindelse på
Bølvadsvej, trafiksikkerhedsanalyser samt trafiksikkerhedskampagner til i alt
1,77 mio. kr.

2. At anlægsbevillingen finansieres ved
en sammenlægning af de afsatte rådighedsbeløb til cykelsti- og
trafiksikkerhedsprojekter i 2017.

3. At Teknik og Kultur bemyndiges til at igangsætte ekspropriationsprocedure
med henblik på arealerhvervelser langs [adresse], såfremt der ikke kan indgås
frivillige aftaler med lodsejerne.

**BESLUTNING**

**Bilag**

|  |  |
| --- | --- |
| Trafikhandleplan 2017 - Teknisk prioriteringskatalog over vej-, cykelsti- og trafiksikkerhedsprojekter | 710-2017-200962 |
| Kort over cykelsti imellem Svenstrup og Hammel | 710-2017-198384 |